ג'ורג' ה' ו' בוש (CVN-77)

ג'ורג' ה' ו' בוש (CVN-77) (באנגלית: USS George H.W. Bush) היא נושאת מטוסים מסדרת נימיץ המשרתת בצי ארצות הברית. היא מונעת באנרגיה גרעינית על ידי שני כורים גרעיניים.

הנשיא האמריקאי ה-41 ג'ורג' בוש, שכיהן כנשיא ארצות הברית מ-20 בינואר 1989 עד 20 בינואר 1993, שבתקופת מלחמת העולם השנייה היה טייס קרב ושירת על נושאת המטוסים סן חסינטו (CVL-30) , הוזמן לטקס קריאת נושאת המטוסים על שמו.

 נושאות המטוסים מסדרת נימיץ 

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.

"ג'ורג' ה' ו' בוש (CVN-77)" היא נושאת המטוסים העשירית בסדרה (מתוך עשר), לפי תאריך השקתה.

 ג'ורג' ה' ו' בוש (CVN-77) 
 עלות ייצורה של ה"ג'ורג' ה' ו' בוש (CVN-77)" כולל תשתיות החימוש נאמדה בכ-6.2 מיליארד דולר.
 מונעת על ידי שני כורים גרעינים.
 נבנתה באופן מודולרי, חלקים גדולים הורמו למקומם באמצעות מנופי ענק.
 תכנון האונייה כלל מערכת אחסון והפצה משופרת של דלק תעופה, תדלוק אוטומטי למחצה ושירות עם מיקומים משופרים המאפשרים ייעול של משך התדלוק ופחות אנשי צוות לתפעול.
 על סיפונה 90 מסוקים ומטוסים.
 על סיפונה 3,532 מלחי חיל הים ו-2,480 אנשי הכוח האווירי.
 אורך מסלול הנחיתה שעל סיפונה - 200 מטר.
 גובהה: כבית בגובה 20 קומות.
 נמל הבית: "Naval Station Norfolk" .
 ב-10 ביולי 2013, מטוס בלתי מאויש (חמקן) מסוג נורתרופ גרומן X-47B נחת על סיפונה בהצלחה.
 בין התאריכים 1 ביולי 2017 - 4 ביולי 2017 עגנה ה"ג'ורג' ה' ו' בוש (CVN-77)" בנמל חיפה.
 במאי 2018 היא השתתפה בתמרון משותף עם הצי הצרפתי (Franco-American exercise Chesapeake Mission), בהשתתפות 12 מטוסי קרב דאסו ראפאל ו-E-2 הוקאיי.
 כינוי נושאת המטוסים: "Avenger"

 תמונות 

 ראו גם 
 אנרגיה גרעינית

 קישורים חיצוניים 




 הערות שוליים 

קטגוריה:נושאות המטוסים מסדרת נימיץ
קטגוריה:ג'ורג' הרברט ווקר בוש